
Szabó Magda regényeinek értelmezése a jungi archetípusok tükrében

Dolgozatom alapvető kérdése, az, hogy hogyan értelmezhetőek a modern női szubjektumok az archetipikus szerepek olvasatán keresztül Szabó Magda epikus művészetében? Miként értelmezhetjük ezeken az ókori hagyományokon keresztül kortárs magyar irodalom egyik legnépszerűbb alkotójának karaktereit?
Rövid bevezetésként felvázolom a mitológia fontosságát, illetve kapcsolatát az archetípusokkal. Másodlagosan, megvizsgálom C. G. Jung az archetípusokhoz kapcsolódó munkásságát..
Elemzéseimben leginkább az ókori görög mitológiára támaszkodom. A rendszerezéshez négy kategóriát hívtam segítségül: az Anya, a Feleség, a Szerető és a Szűz, melyek kristálytisztán tetten érthetőek a létünket magyarázó korai hagyományokban is. Illetve interpretálom miként vetnek fel újabb értelmezési lehetőséget Szabó Magda szereplőinek tükrében. A görög mitológia számos történetét felhasználtam, de ezek csak másodlagos eszközként értékelhetőek, mivel az elsődleges forrásom a műalkotás szövege. Négy igen termékeny táptalajt jelentő regényt választottam ki az írónő életművéből. Az 1958-ban keletkezett Freskó, mely az első kisregénye volt. 1963-ban írt Pilátust, az 1964-es A Danaidá-t, és az 1967-es Mózes egy, huszonkettő –t.



